ddrg/super_eurlex huggingface dataset:
(1)

Den Portugisiske Republik (i det følgende benævnt »Portugal«) har ved Rådets beslutning 2004/738/EF (2) fået bemyndigelse til indtil den 31. december 2009 at anvende en fakultativ særordning for dørsalgssektoren, hvorefter på den ene side virksomheder i denne sektor, som har tilladelse til at anvende denne ordning som fravigelse af artikel 21, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (3), er betalingspligtige for moms på leveringer, der foretages af deres dørsalgsforhandlere til de endelige forbrugere. Som fravigelse af artikel 22 i nævnte direktiv fritages dørsalgsforhandlerne på den anden side fra de i denne artikel nævnte forpligtelser for så vidt angår de pågældende leveringer. For at få en sådan tilladelse skal virksomhedens samlede omsætning hidrøre fra dørsalg udført af dørsalgsforhandlere i eget navn og for egen regning. Desuden skal alle de varer, der sælges, være anført på en i forvejen opstillet liste over de priser, der anvendes i det endelige forbrugsled, og virksomheden skal sælge sine varer direkte til dørsalgsforhandlere, som derpå sælger dem direkte til de endelige forbrugere.
(4)

Den belgiske regering har meddelt Rådet, at den agter at udskifte Belgiens repræsentant i bestyrelsen, og har foretaget indstilling af en ny repræsentant, som skal udnævnes for perioden indtil den 31. maj 2011.
(1)

I artikel 300, stk. 3, i traktaten om Den Europæiske Unions funktionsmåde hedder det, at det er en betingelse for at blive medlem af eller suppleant til Regionsudvalget, at vedkommende ud over at være repræsentant for en regional eller lokal myndighed »enten skal være valgt til en regional eller lokal myndighed eller være politisk ansvarlig over for en valgt forsamling«.
(3)

Med hensyn til kommunikationsinfrastrukturen i Schengensammenhæng har Rådets vicegeneralsekretær ved afgørelse 1999/870/EF (3) og afgørelse 2007/149/EF (4) fået bemyndigelse til i forbindelse med integrationen af Schengenreglerne i Den Europæiske Union at handle som repræsentant for visse medlemsstater med henblik på at indgå og forvalte kontrakter om oprettelse og drift af kommunikationsinfrastrukturen i Schengensammenhæng (i det følgende benævnt »Sisnet«) indtil overgangen til en kommunikationsinfrastruktur under Den Europæiske Unions ansvar.
—

Deltagelse i STECF's plenarmøder og arbejdsgrupper EUR/hel dag STECF's plenarmøder STECF's arbejdsgrupper Formand 300 300 Næstformand (1) 300 0 Andre 250 250 For deltagelse i et formiddags- eller eftermiddagsmøde er tillægget 50 % af tillægget for et heldagsmøde.
(6)

For så vidt angår Island og Norge udgør beslutning nr. 574/2007/EF en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (5), henhørende under de områder, der er nævnt i artikel 1, litra A og B, i Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (6).
(3)

I henhold til artikel 17, stk. 4, i traktaten om Den Europæiske Union skal en ny Kommission bestående af en statsborger fra hver medlemsstat, herunder formanden for Kommissionen og Unionens højtstående repræsentant for udenrigsanliggender og sikkerhedspolitik, der skal være en af dens næstformænd, udnævnes for perioden fra afslutningen af tjenesteperioden for Kommissionen på tidspunktet for Lissabontraktatens ikrafttrædelse til den 31. oktober 2014.
(2)

For at sikre sammenhæng er det derfor nødvendigt at fastlægge de beløbsgrænser, der er omhandlet i artikel 157, litra b), og artikel 158, stk. 1, i forordning (EF, Euratom) nr. 2342/2002.
(3)

Kommissionen mente derfor, at den mængde husdyrgødning, som Nederlandene søgte en undtagelse for, ikke ville hindre opfyldelsen af målene i direktiv 91/676/EØF, forudsat at bestemte strenge krav er opfyldt. Disse krav omfattede etablering af gødningsplaner for hver enkelt bedrift, registrering af gødningspraksis ved hjælp af gødningsregnskaber, periodisk jordanalyse, plantedække om vinteren efter majs, særlige bestemmelser for græspløjning, ingen anvendelse af husdyrgødning før pløjning af græs og tilpasning af gødningsmængden for at tage højde for bidraget fra bælgafgrøder. Bestemmelserne havde til formål at sikre en gødning tilpasset planternes behov og nedbringelse og forebyggelse af kvælstofudledning til vandressourcer.
(7)

På grundlag af alle foreliggende oplysninger er den anmodning, Cypern har forelagt med henblik på en revision af sit årlige BSE-overvågningsprogram, blevet evalueret med et tilfredsstillende resultat. Cypern bør derfor have tilladelse til at revidere sit årlige overvågningsprogram og indføre 48 måneder som ny aldersgrænse for BSE-test.
(2)

For at nå målet for GMES på bæredygtig vis er det nødvendigt at koordinere de forskellige GMES-partneres aktiviteter og udvikle, indføre og drive en tjeneste og en observationskapacitet, der opfylder brugernes krav. I denne forbindelse kan Kommissionen få behov for at konsultere eksperter i et rådgivende organ.
(3)

Et forum til drøftelse af, hvordan lovgivningen kan forbedres, og til fremme af samarbejdet med medlemsstaterne om at forbedre lovgivningen har en vigtig rolle at spille, når det drejer sig om at gennemføre den politiske dagsorden.
(6)

Kommissionens beslutning 2008/907/EF af 3. november 2008 om sundhedsmæssige garantier for transport af hovdyr fra ét tredjeland til et andet i overensstemmelse med artikel 9, stk. 1, litra c), i Rådets direktiv 91/496/EØF (7) foreskriver, at dyr af hestefamilien, der kommer fra et tredjeland, og som skal sendes til et andet tredjeland, skal komme fra et af de tredjelande, der er anført i bilag I til beslutning 92/260/EØF. Det følger ligeledes af beslutning 2008/907/EF, at de pågældende dyr af hestefamilien skal være ledsaget af et certifikat med titlen »Transportcertifikat for transport af hovdyr fra ét tredjeland til et andet«. Udformningen af dette certifikat tager udgangspunkt i standardsundhedscertifikaterne i beslutning 92/260/EØF.
2)

Artikel 2 affattes således: »Artikel 2 1. Artikel 1 finder ikke anvendelse på: a) våben og materiel i tilknytning hertil såvel som teknisk uddannelse og bistand, som udelukkende er bestemt til støtte eller brug for De Forenede Nationers mission i Liberia (UNMIL) b) beskyttelsesbeklædning, herunder skudsikre veste og militærhjelme, der midlertidigt udføres til Liberia udelukkende til personlig brug for personel fra FN, repræsentanter for medierne, humanitært hjælpepersonale, ulandsfrivillige og tilknyttet personale c) andet militærudstyr, der ikke er bestemt til at dræbe, men som udelukkende er til humanitær brug eller beskyttelsesbrug, eller dertil knyttet teknisk bistand eller uddannelse, som forinden er meddelt den komité, der er nedsat ved punkt 21 i UNSCR 1521(2003) (i det følgende benævnt »sanktionskomitéen«). 2. Levering, salg eller overførsel af våben og materiel i tilknytning hertil eller levering af tjenester, nævnt i stk. 1, litra a) og c), kræver en godkendelse, som skal udstedes af medlemsstaternes kompetente myndigheder. Medlemsstaterne tager stilling til levering i henhold til stk. 1, litra a) og c), i hvert enkelt tilfælde under fuld hensyntagen til kriterierne i Rådets fælles holdning 2008/944/FUSP om fælles regler for kontrol med eksport af militærteknologi og -udstyr (2). Medlemsstaterne kræver tilstrækkelige garantier mod misbrug af godkendelser, der er givet i henhold til nærværende stykke, og træffer om nødvendigt foranstaltninger med henblik på tilbageførsel af de leverede våben eller det leverede tilknyttede materiel. 3. Medlemsstaterne underretter på forhånd sanktionskomitéen om forsendelser af våben og dertil knyttet materiel til Liberias regering eller levering af bistand, rådgivning eller uddannelse i forbindelse med militære aktiviteter til Liberias regering, undtagen dem, der er omhandlet i stk. 1, litra a) og b).
9)

Artikel 12 affattes således: »Artikel 12 Koordinering EUSR fremmer Unionens overordnede politiske koordinering. EUSR bidrager til at sikre, at alle EU-instrumenter på området sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt med de aktiviteter, der udføres af andre EUSR, som er aktive i regionen, alt efter hvad der er relevant. EUSR sørger for regelmæssig briefing af medlemsstaternes missioner og Unionens delegationer. Under arbejdet på stedet holdes der tæt forbindelse til cheferne for Unionens delegationer i regionen og medlemsstaternes missionschefer, der skal gøre deres bedste for at bistå EUSR i gennemførelsen af dennes mandat. EUSR skal også holde forbindelse med andre internationale og regionale aktører på stedet.«.
Artikel 12 affattes således:

»Artikel 12

Koordinering

1. EUSR fremmer Unionens overordnede politiske koordinering. Vedkommende hjælper med til at sikre, at alle EU-instrumenter på området sættes ind på en sammenhængende måde for at nå Unionens politikmål. EUSR's aktiviteter koordineres med Kommissionens aktiviteter samt med de aktiviteter, der udføres af EUSR for Centralasien. EUSR sørger for regelmæssig briefing af medlemsstaternes missioner og Unionens delegationer.

2. Under arbejdet på stedet holdes der tæt kontakt til cheferne for Unionens delegationer og medlemsstaternes missionschefer. De skal gøre deres bedste for at bistå EUSR i gennemførelsen af dennes mandat. EUSR bistår chefen for EU's politimission i Afghanistan (EUPOL AFGHANISTAN) med lokal politisk vejledning. EUSR og den civile øverstbefalende for operationen konsulterer om nødvendigt hinanden. EUSR skal også holde forbindelse med andre internationale og regionale aktører på stedet.«
(1)

Direktiv 2002/95/EF pålægger Kommissionen at foretage de ændringer, der er nødvendige for at tilpasse listen over de anvendelser, der er undtaget fra kravene i direktivets artikel 4, stk. 1, til den videnskabelige og tekniske udvikling.
(3)

Tekniske og videnskabelige vurderinger har påvist, at disse to undtagelser bør deles op i ti mere specifikke anvendelser. Af disse bør fem materialer og komponenter indeholdende bly fortsat midlertidigt undtages fra forbuddet i artikel 4, stk. 2, litra a), i direktiv 2000/53/EF, da anvendelsen af disse stoffer i de specifikke materialer og komponenter fra et teknisk og videnskabeligt synspunkt ikke kan undgås. Det er derfor hensigtsmæssigt at udskyde datoen for, hvornår disse undtagelser udløber, indtil anvendelsen af disse forbudte stoffer kan undgås.
DA Den Europæiske Unions Tidende L 47/16

RÅDETS AFGØRELSE

af 16. februar 2010

om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Central Bank and Financial Services Authority of Ireland

(2010/114/EU)

RÅDET FOR DEN EUROPÆISKE UNION HAR —

under henvisning til protokollen om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, særlig artikel 27, stk. 1,

under henvisning til Den Europæiske Centralbanks henstilling ECB/2009/26 af 14. december 2009 til Rådet for Den Europæiske Union om de eksterne revisorer for Central Bank and Financial Services Authority of Ireland (1), og

ud fra følgende betragtninger:

(1) Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) Mandatet for de nuværende eksterne revisorer for Central Bank and Financial Services Authority of Ireland udløber efter revisionen for regnskabsåret 2008. Det er derfor nødvendigt at udnævne eksterne revisorer fra regnskabsåret 2009.

(3) Central Bank and Financial Services Authority of Ireland har valgt Deloitte & Touche som sine eksterne revisorer for regnskabsårene 2009 til 2011.

(4) ECB's Styrelsesråd har henstillet, at Deloitte & Touche udnævnes til eksterne revisorer for Central Bank and Financial Services Authority of Ireland for regnskabsårene 2009 til 2011.

(5) ECB's Styrelsesråds henstilling bør følges, og afgørelse 1999/70/EF (2) bør ændres i overensstemmelse hermed —

VEDTAGET DENNE AFGØRELSE:

Artikel 1

Artikel 1, stk. 5, i afgørelse 1999/70/EF affattes således:

»5. Deloitte & Touche godkendes hermed som eksterne revisorer for Central Bank and Financial Services Authority of Ireland for regnskabsårene 2009 til 2011.«.

Artikel 2

Denne afgørelse meddeles ECB.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 16. februar 2010. På Rådets vegne E. SALGADO Formand

(1) EUT C 308 af 18.12.2009, s. 1.

(2) EFT L 22 af 29.1.1999, s. 69.
(3)

For at tilskynde til fremskridt med hensyn til at nå til en politisk løsning på konflikten i Transdnestrienområdet, løse de tilbageværende problemer med de skoler, hvor man benytter latinske bogstaver, og genoprette den frie bevægelighed for personer bør de restriktive foranstaltninger suspenderes indtil den 30. september 2010. Ved udgangen af denne periode vil Rådet tage de restriktive foranstaltninger op til fornyet overvejelse på baggrund af udviklingen, særlig på de ovennævnte områder. Rådet kan beslutte at genindføre eller hæve rejserestriktionerne når som helst.
(2)

Ved Kommissionens beslutning 2005/176/EF (2) fastsættes kodeformen og koderne for anmeldelse af dyresygdomme i henhold til direktiv 82/894/EØF. Beslutningens bilag X/09 og X/11 indeholder en liste over koderne for veterinærregionerne i henholdsvis Danmark og Spanien.
(9)

For at hindre unødvendige forstyrrelser i samhandelen inden for EU og for at undgå, at tredjelande indfører uberettigede handelshindringer, er det nødvendigt straks på EU-plan at fastlægge en liste over område A og B i Rumænien.
(2)

Beslutning 2009/251/EF blev vedtaget i overensstemmelse med artikel 13 i direktiv 2001/95/EF, der begrænser beslutningens gyldighedsperiode til højst et år, men giver mulighed for at forlænge gyldigheden med yderligere perioder, hver gang med højst et år.
(4)

Da et af disse medlemmer er fratrådt, skal Kommissionen efter at have hørt Europa-Parlamentet og Rådet nu udnævne et nyt medlem af ESAC —
(12)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON863xMON810xNK603-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(12)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON863xMON810-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(12)

På grundlag af EFSA's udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON863xNK603-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(2)

Den 21. december 2009 vedtog FN's Sikkerhedsråd resolution 1905 (2009), hvori det bl.a. besluttede at forlænge ordningerne for indbetaling af indtægter fra eksport af olie, olieprodukter og naturgas til den irakiske udviklingsfond og for visse irakiske aktivers fritagelse fra retsforfølgning, jf. FN's Sikkerhedsråds resolution 1483 (2003) og 1546 (2004), indtil den 31. december 2010.
DA Den Europæiske Unions Tidende C 53/2

RÅDETS AFGØRELSE

af 22. februar 2010

om udnævnelse af medlemmerne af og suppleanterne til Udvalget for Den Europæiske Socialfond

2010/C 53/02

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 163,

under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 104, stk. 3,

under henvisning til forslag fra Kommissionen, og

ud fra følgende betragtninger:

(1) I henhold til Rådets afgørelse 2007/C 52/06 af 16. februar 2007 om udnævnelse af medlemmerne af Udvalget for Den Europæiske Socialfond (2) (i det følgende benævnt »udvalget«) udløb medlemmernes og suppleanternes mandat den 31. december 2009.

(2) Medlemsstaterne har i overensstemmelse med artikel 104, stk. 2, i forordning (EF) nr. 1083/2006, dog med undtagelse af Slovenien, forelagt deres indstillinger for hver kategori af repræsentanter og suppleanter som omhandlet i forordningens artikel 104, stk. 1.

(3) Selvom Slovenien endnu ikke har indgivet sine indstillinger, bør allerede indstillede repræsentanter og suppleanter udnævnes for en periode på tre år —

VEDTAGET DENNE AFGØRELSE:

Artikel 1

De personer, som er anført i bilaget, udnævnes til medlemmer af og suppleanter til Udvalget for Den Europæiske Socialfond for perioden fra den 1. januar 2010 til den 31. december 2012.

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den 22. februar 2010. På Rådets vegne E. ESPINOSA Formand

(1) EUT L 210 af 31.7.2006, s. 25.

(2) EUT C 52 af 7.3.2007, s. 5.
(3)

FN's Sikkerhedsråd vedtog den 23. december 2009 resolution 1907 (2009), hvori det opfordrer samtlige stater til i overensstemmelse med deres nationale myndigheder, deres nationale lovgivning og folkeretten at inspicere al fragt, der transporteres til og fra Somalia, på deres område, herunder i søhavne og lufthavne, hvis den pågældende stat har oplysninger, der giver rimelig grund til at antage, at fragten indeholder produkter, som det er forbudt at levere, sælge, overføre eller eksportere i henhold til den generelle og fuldstændige embargo mod alle leverancer af våben til Somalia, der er fastlagt i medfør af punkt 5 i UNSCR 733 (1992) og udbygget og ændret i efterfølgende resolutioner.
(1)

Ved Kommissionens beslutning 2006/473/EF af 5. juli 2006 om anerkendelse af visse tredjelande og visse regioner i tredjelande som værende fri for Xanthomonas campestris (alle stammer, der er patogene for Citrus), Cercospora angolensis Carv. & Mendes eller Guignardia citricarpa Kiely (alle stammer, der er patogene for Citrus) (2) blev New South Wales, South Australia og Victoria i Australien anerkendt som værende frie for Xanthomonas campestris (alle stammer, der er patogene for Citrus).
(2)

Bekræftelsen af, at dossieret er fuldstændigt, er en forudsætning for, at der kan foretages en grundig undersøgelse af det pågældende aktivstof, og at medlemsstaterne foreløbigt kan godkende plantebeskyttelsesmidler, der indeholder aktivstoffet, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstoffet og plantebeskyttelsesmidlet ud fra direktivets krav, opfyldes.
(3)

Det fremgår af disse oplysninger, at det er lykkedes at udrydde klassisk svinepest hos vildtlevende svin i visse områder i den sydlige del af Rheinland-Pfalz og i Eifel-området. Der er således ikke længere behov for planerne for udryddelse af og nødvaccination mod klassisk svinepest hos vildtlevende svin i de pågældende områder.
(2)

For at give ledige en mulighed for en ny start og bane vejen for iværksætterkultur hos nogle af Europas dårligst stillede grupper, herunder kvinder og unge, har Kommissionen fremsat forslag om en ny europæisk mikrofinansieringsfacilitet til fordel for beskæftigelse og social integration i et fælles initiativ med internationale finansielle institutioner, navnlig Den Europæiske Investeringsbank-Gruppe, med det formål at skabe mikrovirksomheder og udvikle den sociale økonomi.
DA Den Europæiske Unions Tidende L 87/34

KOMMISSIONENS AFGØRELSE

af 6. april 2010

om fritagelse af Letland for visse forpligtelser til at anvende Rådets direktiv 66/402/EØF og direktiv 2002/57/EF for så vidt angår Avena strigosa Schreb., Brassica nigra (L.) Koch og Helianthus annuus L.

(meddelt under nummer K(2010) 2042)

(Kun den lettiske udgave er autentisk)

(EØS-relevant tekst)

(2010/198/EU)

EUROPA–KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 66/402/EØF af 14. juni 1966 om handel med sædekorn (1), særlig artikel 23a,

under henvisning til Rådets direktiv 2002/57/EF af 13. juni 2002 om handel med frø af olie- og spindplanter (2), særlig artikel 28,

under henvisning til anmodning fra Letland og

ud fra følgende betragtninger:

(1) Der er i direktiv 66/402/EØF og 2002/57/EF fastsat visse bestemmelser om handel med sædekorn og frø af olie- og spindplanter. I disse direktiver fastsættes endvidere, at medlemsstater på visse betingelser helt eller delvis kan fritages for forpligtelsen til at anvende disse direktiver for så vidt angår visse arter.

(2) Letland har anmodet om fritagelse for sine forpligtelser for så vidt angår Avena strigosa Schreb. og Brassica nigra (L.) Koch og delvis for så vidt angår Helianthus annuus L.

(3) Frø af Avena strigosa Schreb, Brassica nigra (L.) Koch og Helianthus annuus L. opformeres eller afsættes normalt ikke i Letland. Desuden er den økonomiske betydning heraf i nævnte medlemsstat ikke stor. På grund af de klimatiske forhold produceres der ikke frø af Helianthus annuus L. i Letland; frø til udsæd importeres fra andre lande, og udbyttet anvendes kun til foder.

(4) Så længe disse betingelser stadig gælder, bør den pågældende medlemsstat fritages for forpligtelsen til at anvende direktiv 66/402/EØF og 2002/57/EF på de pågældende arter.

(5) Foranstaltningerne i denne afgørelse er i overensstemmelse med udtalelse fra Den Stående Komité for Frø- og Plantemateriale henhørende under Landbrug, Havebrug og Skovbrug —

VEDTAGET DENNE AFGØRELSE:

Artikel 1

Letland fritages for forpligtelsen til at anvende direktiv 66/402/EØF, med undtagelse af artikel 14, stk. 1, for arten Avena strigosa Schreb.

Artikel 2

1. Letland fritages for forpligtelsen til at anvende direktiv 2002/57/EF, med undtagelse af artikel 17, for arten Brassica nigra (L.) Koch.

2. Letland fritages for forpligtelsen til at anvende direktiv 2002/57/EF, med undtagelse af artikel 17 og artikel 22, stk. 1, for arten Helianthus annuus L.

Artikel 3

Denne afgørelse er rettet til Republikken Letland.

Udfærdiget i Bruxelles, den 6. april 2010. På Kommissionens vegne John DALLI Medlem af Kommissionen

(1) EFT 125 af 11.7.1966, s. 2309/66.

(2) EFT L 193 af 20.7.2002, s. 74.